لائن آف کنٹرول پر فائرنگ، پاک و ھند کا ہاٹ لائن رابطہ

پاکستان اور ہندوستان نے ایل او سی پر فائرنگ اور بے گناہ شہریوں کو نشانہ بناۓ جانے پر گفتگو کی ہے۔

خبر کا کوڈ: 1334

تاریخ: 30 April 2018 - 12:57

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاکستانی فوج کے شعبہ تعلقات عامہ (آئی ایس پی آر) کے مطابق پاکستان اور ہندوستان کے ڈی جی ایم اوز کے درمیان ہاٹ لائن رابطہ ہوا ہے جس میں لائن آف کنٹرول اور ورکنگ باؤنڈری پر بلا اشتعال فائرنگ کے مسئلے پر گفتگو ہوئی ۔

آئی ایس پی آر کے مطابق پاکستانی فوج کے ڈی جی ایم او کا کہنا تھا کہ رواں سال فائرنگ سے 219 بے گناہ شہری جاں بحق ہوئے جس میں 112 خواتین اور 20 بچے بھی شامل ہیں اور اس قسم کی کارروائیاں ایل او سی پر صورتحال مزید کشیدہ کرنے کا باعث ہیں۔

واضح رہے کہ پاکستان اور ہندوستان ایک دوسرے پر لائن آف کنٹرول اور ورکنگ باؤنڈری پر سیز فائر کی خلاف ورزی کرنے کے الزامات عائد کرتے رہتے ہیں۔

پیغام کا اختتام/